Document ID: 31991L0244

Komisijas direktīva
(1991. gada 6. marts),
ar ko groza Padomes Direktīvu 79/409/EEK par savvaļas putnu aizsardzību
(91/244/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1979. gada 2. aprīļa Direktīvu 79/409/EEK par savvaļas putnu aizsardzību [1], kurā jaunākie grozījumi izdarīti ar Direktīvu 86/122/EEK [2], un jo īpaši tās 6., 15., 16. un 17. pantu,
tā kā būtu jāgroza Direktīvas 79/409/EEK I pielikums, ņemot vērā jaunāko informāciju par putnu sugu stāvokli;
tā kā būtu jāaizliedz pasugu Anser albifrons flavirostris un Tetrao tetrix tetrix tirdzniecība, lai nepieļautu iespēju, ka komerciālas ieinteresētības dēļ tiek izdarīts nelabvēlīgs spiediens uz to izmantošanas līmeni;
tā kā šādu sugu un pasugu kā Anser albifrons albifrons, Aythya marila, Melanitta nigra, Anas clypeata, Tetrao tetrix britannicus, Pluvialis apricaria, Lymnocryptes minimus, Gallinago gallinago un Scolopax rusticola tirdzniecībai būtu jāpiemēro Direktīvas 79/409/EEK 6. panta 3. punkts;
tā kā šīs direktīvas noteikumi ir saskaņā ar atzinumu, ko sniegusi Komiteja, lai Direktīvu 79/409/EEK pielāgotu tehnikas un zinātnes attīstībai,
IR PIEŅĒMUSI ŠO DIREKTĪVU.
1. pants
Direktīvas 79/409/EEK I un III pielikumu aizstāj ar šīs direktīvas pielikumiem.
2. pants
Dalībvalstīs ne vēlāk kā 1992. gada 31. jūlijā stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Par to dalībvalstis tūlīt informē Komisiju.
Dalībvalstīm pieņemot minētos noteikumus, tajos iekļauj atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka procedūru, kas jāievēro, izdarot šādas atsauces.
3. pants
Šī direktīva ir adresēta dalībvalstīm.
Briselē, 1991. gada 6. martā

Labels: 3
20